Københavns Adresseavis, 1768-12-06
Efter hans Hiemkomst reyste han til det Kongel. Hof, hvor han blev forordnet at være en af Kongel. Majestets daglige Opvarteere, som den Tid kaldtes Jagt=Herremænd. Jmedens han var i denne Tieneste, blev han udsendt med Kongens Broder Hertug Ulrich, som Hofmester, at reyse med ham ind i Frankerig, til Engelland og Skotland, hvilken Reyse varede næsten i to Aar. Ved hans Hiemkomst blev han Hofskienk, og fulgte stedse med Kongen, hvor han drog hen. Han var ogsaa med i Nordlandene, paa hvilken Reyse han var Skibs=Capitain, og blev ellers brugt paa adskillige Reyser og Opvartninger, baade i Tydsk, land, Polen og andre Steder. Jmidlertid blev han forlovet med Kongel. Majestæts Befalingsmand paa Tranekier, Niels Friis til Hesselager, hans Datter Jfr. BertheeFriis, som var Dronning Annæ Catharina Kammer=Jomfrue. Forlovelsen skede paa Kronborg Aar 1600, Søndagen efter Paaske. Efterat han havde været 7 Aar til Hove, tog han sin Afskeed derfra, og blev for sin troe Tieneste forlenet med Riberhuus, som han havde i 38 Aar, og forestod samme med saadan Fornuft, at ingen understod sig, at angive hannem til Hove, eller at beskylde ham for noget. Aar 1601 den 5te Julii stod hans og hans Frues Bryllup i Nyborg, hvis Ægteskab varede i 38 Aar mindre end 12 Uger. J samme avlede han 12 Børn, 6 Sønner og 6 Døttre, hvoraf 2 Sønner og 2 Døttre ikkun overlevede ham. Efterat han var bleven gift, blev han endog brugt paa adskillige Reyser, og reyste med Kongen baade til Brandenborg, til Hamborg, til Hyldingen og til Engelland, paa hvilken Reyse han var Marskalk, og ligeledes andensteds, hvor Kongen behøvede hans Tieneste. Aar 1609, der Compagnierne først bleve oprettede heri Riget, blev han Ritmester over den gule Fane i Jylland, og i Krigen imellem Dannemark og Sverrig, som begyndtes Aar 1611, oprykkede han med sit Compagnie til Skaane imod de Svenske Grændser, og faldt siden ind med Armeen i Sverrig, hvor han viste sig en kiek og mandhaftig Officier. Efterat han havde været Ritmester indtil 1616, blev han af Kongen slagen til Ridder, og tillige, gjort til Rigens Admiral og Raad; men efter 8te Aars Forløb tog han sin Afsked fra Admirals=Bestillingen formedelst Svaghed, som paakom ham i Benene. Formedelst hans Viisdom og Forstand blev han brugt i adskillige Ambassader Udenlands. Da Keyseren havde bemægtiget sig Jylland, blev han med flere af Rigens og det Holsteenske Raad udsendt at handle om Fred, hvilken Underhandling og havde et lykkeligt Udfald. Han er berømt for at have været en meget gudfrygtig, forstandig, oprigtig, standhaftig, sanddru og ædru Mand, der viiste sig som en ret Christen i sin høye Bestilling, var en Hader af Pragt og Overmod, anhørte gierne og uden Kiedsommelighed hver Mands Klage, saa han var elsket og æret af hver Mand, og beflittede sig paa at leve saaledes, at han kunde have Gud til Ven, og en god Samvittighed. I de sidste Aaringer var han meget plaget af Steen, hvorpaa der faldt ham et sterkt Flod paa Brystet, som forhindrede ham, at tage nogen Spise til sig, uden allene Drikke. Han laae syg ved Sengen i alt ikkun i 3 Uger men da han døde, saa han i hans Lænestol. Hans Alder strakte sig til 66 Aar og halvfemte Maaned, og hans Liig blev med adelig Liigbeggængelse begravet udi Riber Dom, kirke den 1ste Mai 1639, da Liigprædiken blev holdt over ham af Superintendenten over Riber=Stift Dr. Johan Borthardsøn over Texten 2 Tim. 4, 7. 8, hvoraf blev forestillet: Den gode Strid og Retfærdigheds Krone. J hans Testammente erindrede han Riber Dom=Skole, de fattige Huusarme i Ribe og Hospitalets Forbedrelse i Warde.